মাদার টেরিজা
মেরি টেরিজা বোজাঝিউ (বাপ্তাইজিত: অ্যাগনিস গঞ্জা বোজাঝিউ; আলবেনীয়: Anjezë Gonxhe Bojaxhiu; আগস্ট ২৬, ১৯১০ – সেপ্টেম্বর ৫, ১৯৯৭), যিনি মাদার টেরিজা বা তেরেসা নামে অধিক পরিচিত, ছিলেন একজন আলবেনীয়-বংশোদ্ভুত ভারতীয় ক্যাথলিক সন্ন্যাসিনী ও ধর্মপ্রচারক। টেরিজার জন্মস্থান অটোমান সাম্রাজ্যের আলবেনিয়া রাজ্যের স্কপিয়ে। আঠারো বছর বয়স পর্যন্ত তিনি সেখানেই কাটান। ১৯২৮ সালে তিনি আয়ারল্যান্ড হয়ে তৎকালীন ব্রিটিশ উপনিবেশ ভারতে খ্রিস্টধর্ম প্রচার অভিযানে আসেন। জীবনের বাকি অংশ তিনি ভারতেই থেকে যান।
মাধবী (অভিনেত্রী)
পরিচালক দশরী নারায়ণ রাও তার তেলুগু ভাষার চলচ্চিত্র "থুরপু পাদামারা" (১৯৭৬) এ মাধবীকে অভিনয় করার সুযোগ করে দেন একটি উঠতি বয়সী তরুণীর চরিত্রে। এই চলচ্চিত্রটি ছিলো ১৯৭৫ এর তামিল চলচ্চিত্র "অপূর্ব রাগাঙ্গাল" এর পুনঃনির্মাণ, তামিল চলচ্চিত্রটির মত থুরপু পাদামারাও ব্যবসা-সফলতা পেয়েছিলো। মাধবী সেসময়কার তেলুগু চলচ্চিত্র শিল্পের জনপ্রিয় নায়ক চিরঞ্জীবীর সঙ্গে কাজ করার সুযোগ পেয়ে যান। তাঁর সঙ্গে অভিনয় করা মাধবীর প্রথম চলচ্চিত্র ছিলো "ইন্তলো রামাইয়া ভিদিলো কৃষ্ণানাইয়া" যেটি ১৯৮২ সালে মুক্তি পেয়েছিলো। কৈলাস বলচন্দ যিনি মূলত তামিল ভাষার সিনেমা বানান, ১৯৭৮ সালে "মারো চারিত্রা" নামে একটি রোমান্টিক তেলুগু সিনেমা তৈরি করেন যেটাতে কমল হাসান এবং সারিতা মুখ্য চরিত্রে ছিলেন এবং মাধবী এক বিশেষ গুরুত্বপূর্ণ চরিত্রে অভিনয়ের সুযোগ পান। এই চলচ্চিত্রের হিন্দি পুনঃনির্মাণ পরিচালক বলচন্দ নিজেই করেন এবং ১৯৮১ সালে "এক দুজে কে লিয়ে" নামে মুক্তি দেন এবং ওখানেও মাধবী "মারো চারিত্রা"র মত একই ধরণের চরিত্রে অভিনয় করেন আর এই চলচ্চিত্রটিই হয়ে দাঁড়ায় মাধবী অভিনীত প্রথম হিন্দি চলচ্চিত্র।